E-laskun kytkentäohjeet Telian laskulle | Laskutus | Laskutus ja asiakkuus | Asiakastuki | Telia
E-lasku sujahtaa suoraan verkkopankkiisi ja vältyt hävittämästä laskujasi paperipinoihin.
Paperiton elämä on helpompaa, sillä verkkopankissa laskusi pysyvät tallessa. Voit arkistoida laskut omaan verkkopankkiisi tai tallettaa ne tietokoneellesi. Telian e-laskulla on Laskun erittely -linkki, jota klikkaamalla pääset katsomaan laskua paperilaskun näköisenä.
Telia ei veloita sinua e-laskun käytöstä. Verkkopankin kautta voit myös määritellä laskusi automaattisesti maksettavaksi, jolloin sinun ei tarvitse huolehtia eräpäivistäkään.
Näin otat e-laskun käyttöösi
E-laskun kytkentä tapahtuu omassa verkkopankissasi. Kytkennän yhteydessä voit valita, haluatko itse hyväksyä laskun vai suoraveloitetaanko maksu tililtäsi. Lisätietoja e-laskun asetuksista ja kytkennästä saat tarvittaessa pankistasi. Huomioithan, että kytkennässä tarvittavat tiedot vaihtelevat laskusta riippuen.
Matkapuhelinlasku
Tarvitset viimeisimmän laskusi viitenumeron ja matkapuhelinnumerosi.
Kytke e-lasku omassa verkkopankissasi valitsemalla laskuttajalistasta Telia Finland Oyj ja laskutusaihe Telia matkapuhelin/liikkuva netti.
Anna e-laskun kytkentäikkunassa viitenumero ja matkapuhelinnumero. Syötä viitenumero ilman välilyöntejä.
Mikäli matkapuhelinliittymäsi laskutetaan yhteislaskulla, tee kytkentä verkkopankissasi laajakaista-, kotipuhelin- ja yhteislaskuohjeen mukaisesti.
Tarvitset viimeisimmän laskusi viitenumeron ja yksilöintitiedon. Huom! Yhteislaskun yksilöintitieto saatetaan ilmoittaa laskulla muodossa 1234567/1/1. Yksilöintitieto kirjataan kuitenkin muodossa 1234567. Yksilöintitiedon sijaan laskustasi voi löytyä asiakastunnus, jota voit käyttää yksilöintitiedon sijaan.
Tietoturvasyistä mahdollinen puheluerittely on luettavissa Laskuarkistosta, jonne pääset kirjautumalla Teliaan.
Siirry laskuarkistoon
Kaapeli-TV-lasku
Tarvitset viimeisimmän laskusi viitenumeron.
Kytke e-lasku omassa verkkopankissasi valitsemalla laskuttajalistasta Telia Finland Oyj ja laskutusaihe Kaapeli-TV.
Anna e-laskun kytkentäikkunassa viitenumero ilman välilyöntejä.
Telia Rahoitus -lasku
Telia Rahoituksen laskuilla laskutetaan laitteet, jotka olet ostanut rahoituksella. Laskun lähettäjänä on Telia Finance.
Kytke e-lasku omassa verkkopankissasi valitsemalla laskuttajalistasta Telia Finance Finland ja laskutusaihe e-lasku.
Anna e-laskun kytkentäikkunassa sen henkilön henkilötunnus ja nimi, jota Telia Rahoituksen laskulla laskutetaan. Henkilötunnus ja nimi täytetään täydellisenä.
Linkit verkkopankkeihin e-laskun kytkemistä varten:
Osuuspankki (Pohjola Pankki)
Jos olet S-Pankin asiakas, saat e-laskun käyttöösi verkkopankista löytyvän NetPostin kautta.